Document ID: /roh_data/filtered/fineweb-2-filterrobots_roh.jsonl.gz/8432

4 da 5 persunas en il Grischun Central èn da l'opiniun ch'i vegn intermedià dapli savida davart natira e cultura dapi ch'il Parc Ela è en funcziun. Quai resulta dad in'enquista betg represchentativa da la ZHAW, la Scol'auta per scienzas applitgadas da Turitg. 70% èn da l'opiniun che la purschida culturala saja pli vasta e che la regiun saja pli enconuschenta grazia al Parc Ela ch'i dat dapi il 2012.
Davart la retschertga
La retschertga ha fatg la ZHAW, la Scol'auta per scienzas applitgadas da Turitg. 416 persunas èn sa participadas. Qua quellas èn 48% indigens, 39% èn segund-dimorants.
La retschertga na vaglia dentant betg sco represchentativa. La ZHAW quinta, che plitost persunas cun ina tenuta positiva envers il parc èn sa participads persunas ch'èn sa participadas han plitost ina tenuta positiva envers il parc.
Il manader da fatschenta Dieter Müller sa mussa cuntent cun ils resultats da la retschertga. I dettia però vinavant puncts per meglierar. Uschia haja mintga 5avel dumandà inditgà, ch'il Parc Ela na fetschia pauc fin nagut davart mobilitad ed energia.